รมว.คลัง ยันเปิดให้บริการ PromptPay ได้ 31 ต.ค.นี้
รมว.คลัง ยันเปิดให้บริการ PromptPay ได้ 31 ต.ค.นี้ ตามแผน มั่นใจระบบพร้อมรองรับไร้ปัญหาแน่นอน
3 ต.ค. 2559

นายอภิศักดิ์ ตันติวรวงศ์ รัฐมนตรีว่าการกระทรวงการคลัง ยืนยันว่าระบบพร้อมเพย์จะสามารถเปิดให้ใช้ประชาชนทั่วไปใช้ได้ตามแผน คือ ภายในวันที่ 31 ต.ค.นี้ ซึ่งเชื่อว่าเมื่อเปิดให้บริการแล้วระบบจะมีความพร้อมและไม่มีอะไรเป็นปัญหาอย่างแน่นอน ขณะที่ในส่วนของแผนการขยายการใช้เครื่องรับบัตรเครดิต (EDC) นั้น ก่อนหน้านี้ทางหน่วยงานที่รับผิดชอบขอขยายระยะเวลาการดำเนินงานออกไป แต่ตนมองว่ายังมีเวลาเหลือถึงสิ้นปี จึงได้กำชับให้ดำเนินการตามแผนเดิมไปก่อน